શરૂઆતની ઓવર્સમાં જસપ્રીત બૂમરાહ અને વચ્ચે અશ્વિન, જાડેજાની બોલિંગે ઘણા નિરાશ કર્યા. બાંગ્લાદેશ સામે આક્રમક જોડી તોડનારા કેદાર જાધવનો ઉપયોગ છેક ૩૯મી ઓવરમાં કરાયો. અગાઉ જ્યારે નિયમિત બોલર ધોવાઈ રહ્યા હોય ત્યારે ધોની યુવરાજસિંહને લાવીને વિકેટ ઝડપવાની કોશિશ કરતો હતો અને ધોનીને તેમાં સફળતા પણ મળતી હતી. ધોનીએ તો રોહિત શર્મા પાસે પણ બોલિંગ કરાવી છે, પરંતુ કોહલીએ એવું કંઈ કર્યું નહીં. નિયમિત બોલર ઓવર્સ ફેંકતા રહ્યા અને ધોવાતા રહ્યા. અશ્વિને ૧૦ ઓવરમાં ૭૦ રન આપ્યા, જાડેજાએ આઠ ઓવરમાં ૬૭ રન લૂંટાવી દીધા. આમ છતાં કોહલીએ યુવરાજને બોલિંગમાં અજમાવ્યો નહીં.